Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: (a továbbiakban: Szvt.), valamint az egyesülési jogról szóló 1989. évi II. törvény (a továbbiakban: Et.) irányadó.
Paragraph Index: 1652

b) a tevékenység megkezdésekor felvállalt kockázatokbóladódó kötelezettségek teljesítésére (minimális biztonsági tõkerész). Az értelmezõ rendelkezések 46. pontja szerint a minimális biztonsági tõke: a tevékenység megkezdésekor és folytatásakor felvállalt kockázatokból adódó kötelezettségek teljesítésére szolgáló tõkerész. A Bit. 3. § (1) bekezdés 53. pontja maghatározza a szavatoló tõke fogalmát is, mely szerint az a biztosító rendelkezésére álló, e törvény szabályai szerint megállapított tõkeösszeg, amely a biztosítóval szemben fennálló követelések kielégítésébe tõkeként azonnal, harmadik fél hozzájárulása nélkül bevonható, és amely arra szolgál, hogy a biztosító akkor is teljesíteni tudja kötelezettségeit, ha erre a beszedett díjak, illetve a biztosítástechnikai tartalékok nem nyújtanak fedezetet. Ezzel párhuzamosan a Bit. 125. §-a szerint a minimális szavatoló tõke szükséglet egyharmada képezi a biztosító biztonsági tõkéjét akkor, ha ez nagyobb, mint a 126. §-ban meghatározott minimális biztonsági tõke értéke. Egyébként a biztosító biztonsági tõkéje megegyezik a 126. § szerinti minimális biztonsági tõkével. A Bit. 126. § (1) bekezdése szerint a részvénytársaság, a szövetkezet és a harmadik országbeli biztosító fióktelepének minimális biztonsági tõkéje a nem életbiztosítási ág esetén a 10. ágazat (kötelezõ gépjármû felelõsségbiztosítás) mûvelésére vonatkozó engedéllyel rendelkezõ biztosító esetén 3 500 000 euró. A Bit. 126. § (2) bekezdése szerint egyesületnél a minimális biztonsági tõke az (1) bekezdésben meghatározott értékek 75 százaléka. A Bit. 66. § (2) bekezdése akként rendelkezik, hogy az adminisztratív szolgáltatások és a szervezet felállításának költségeire (a mûködés megkezdésére) vonatkozó minimális érték részvénytársaságnál 100 millió, szövetkezetnél 50 millió, egyesületnél 1 millió forint. További különbség, hogy a részvénytársaság: alapvetõen a részvényes befektetõk nyereségorientált gazdasági társasága, a szövetkezet: az alapszabályban meghatározott összegû részjegytõkével alapított, a nyitott tagság és a változó tõke elvei szerint mûködõ, jogi személyiséggel rendelkezõ szervezet, amelynek célja a tagjai gazdasági, valamint más társadalmi (kulturális, oktatási, szociális, egészségügyi) szükségletei kielégítésének elõsegítése, az egyesület pedig: olyan önkéntesen létrehozott, önkormányzattal rendelkezõ szervezet, amely az alapszabályban meghatározott célra alakul, nyilvántartott tagsággal rendelkezik, és céljának elérésére szervezi tagjai tevékenységét. Az egyesület nonprofit jellegû jogi személy. Emellett lényeges különbség van a fenti jogi személyek belsõ ellenõrzése, felügyelete terén is. Nyilvánvaló a fenti tényekbõl, hogy mind az alkalmazandó jog, mind a részletszabályok vonatkozásában különbségek mutathatók ki a felelõsségbiztosítással foglalkozó részvénytársaságok, a szövetkezetek és az egyesületek között.

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes